== Skydekarriere ==
Toivonen var meldt til tre konkurrencer ved [[Sommer-OL 1912|OL 1912]] i Stockholm, men deltog kun i skydning med enkeltskud efter løbende hjort, henholdsvis individuel konkurrence og holdkonkurrencen.<ref name=oly>{{kilde | url = http://www.olympedia.org/athletes/42050 | titel = Nestori Toivonen | udgiver = olympedia.org | hentet = {{dato|23-8-2023}} }}</ref> I den individuelle konkurrence opnåede han 41 point på ti skud, flest af alle sammen med to svenskere, [[Alf Swahn]] og [[Åke Lundeberg]]. Der måtte dermed omskydning med fem skud til for at få fordelt medaljerne, og her opnåede Toivonen blot 11 point efter tre skud, hvorpå han ikke fortsatte, da han var langt bagud, men præstationen var god nok til at sikre ham bronze, mens Swahn med 20 point fik guld, og Lundeberg med 17 fik sølv.<ref>{{kilde | url = http://www.olympedia.org/results/51568 | titel = Running Target, Single Shot, Men | udgiver = olympedia.org | hentet = {{dato|23-8-2023}} }}</ref> Med sin præstation blev Toivonen den første finne, der vandt en individuel skydemedalje ved OL, og han blev efterfølgende æresmedlem af sin lokale skydeklub.<ref name=oly /> I holdkonkurrencen var Sverige storfavorit efter at have været meget dominerende i de individuelle konkurrencer, og de vandt da også sikkert med 151 point, mens USA med 132 point fik sølv og Finland med 123 fik bronze. Finlands bronzevindere var [[Iivo Väänänen]], [[Axel Fredrik Londen]] og [[Ernst Rosenqvist]] samt Toivonen, og sidstnævnte var med 38 point holdets bedste.<ref>{{kilde | url = http://www.olympedia.org/results/51584 | titel = Running Target, Single Shot, Team, Men | udgiver = olympedia.org | hentet = {{dato|23-8-2023}} }}</ref>
Personbillede_savnes